Държавен вестник, бр. 73, 2015 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  73
Г л а в а  п е т а
КОНТРОЛ ПРИ ОБРАБОТВАНЕ НА ЛИЧ­
НИТЕ ДАННИ
Чл. 48. (1) Контролът върху дейностите 
по обработка на лични данни в МВР се осъ­
ществява от:
1. Комисията за защита на личните данни;
2. министъра на вътрешните работи или 
оправомощено от него лице;
3. ръководителите на структурите на МВР 
съобразно правомощията им.
(2) Контролът върху дейностите по обра­
ботка на лични данни в конкретен информа­
ционен фонд се извършва от:
1. управляващия информационния фонд;
2. ръководителите на структурите на МВР, в 
които има изградени информационни фондове;
3. дирекция „Информация и архив“ – за 
неавтоматизираните информационни фондове 
за общо ползване;
4. дирекция „Комуникационни и инфор­
мационни системи“ – за автоматизираните 
информационни фондове за общо ползване.
Чл. 49. (1) Органите по чл. 48, ал. 2 из­
вършват планови и внезапни проверки за 
установяване на спазването на необходимите 
технически и организационни мерки по за­
щита на личните данни, както и периодични 
проверки на качеството на обработваните 
лични данни.
(2) Плановите проверки се извършват по 
график, утвърден от министъра на вътреш­
ните работи.
(3) За резултатите от извършените провер­
ки се докладва на министъра на вътрешните 
работи.
(4) При констатирани несъответствия или 
нарушения контролните органи по чл. 48, 
ал. 2 представят на министъра на вътрешните 
работи за утвърждаване предписания и срок 
за отстраняване на несъответствията или 
нарушенията.
Чл. 50. (1) Утвърдените предписания по 
чл. 49, ал. 4 се изпращат на управляващия 
информационния фонд за изпълнение.
(2) Копие от предписанията по чл. 49, ал. 4 
се изпращат за съхранение в Централния 
регистър.
(3) След изпълнение на предписанията 
управляващият информационен фонд, в чи­
ято дейност са констатирани несъответствия 
или нарушения, представя на министъра на 
вътрешните работи доклад за тяхното от­
страняване. Копие от доклада се изпраща в 
Централния регистър.
(4) Когато предписанията са направени 
след проверка от страна на Комисията за 
защита на личните данни, министърът на 
вътрешните работи уведомява Комисията за 
защита на личните данни за изпълнението на 
предложените мерки. В тези случаи минис­
търът на вътрешните работи се подпомага от 
Централния регистър.
ДОПЪЛНИТЕЛНИ РАЗПОРЕДБИ
§ 1. По смисъла на тази инструкция:
1. „Обработващ лични данни“ е структура 
или длъжностно лице от МВР, определени да 
извършват набор от операции, характеризи­
ращи обработката на лични данни. 
2. „Маркиране“ е отбелязване на съхраня­
вани лични данни или съвкупност от данни, 
без да се цели ограничаването на тяхното 
обработване в бъдеще. 
3. „Оператор на лични данни“ е служител 
от структура на МВР, определена за „обра­
ботващ лични данни“, който извършва набор 
от технически операции, характеризиращи 
обработката на лични данни в съответствие 
с предоставените му права за достъп и по­
требителски профил.
§ 2. „Организационно-технологичните 
правила“ съдържат: целите на обработване 
на личните данни; категориите лични дан­
ни, подлежащи на обработване; категориите 
физически лица, чиито данни се обработват; 
получателите или категориите получатели, 
пред които личните данни могат да бъдат 
разкрити и реда и условията за това; срока на 
съхраняване на данните; процедури за пери­
одични проверки на качеството на данните; 
нивата на чувствителност и вида на носителя 
на данните; техническите и организационните 
мерки при обработване на лични данни и 
допустимия вид защита; описание на техни­
ческите ресурси, използвани за обработка на 
данните; мероприятия за защита на информа­
ционните фондове при извънредни ситуации; 
ред за решаване на възникнали спорове между 
инициаторите относно маркирането.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 3. Тази инструкция се издава на основание 
чл. 29, ал. 2 от Закона за Министерството на 
вътрешните работи.
§ 4. Инструкция № Iз-381 от 10 март 2009 г. 
за реда за обработка на лични данни в Ми­
нистерството на вътрешните работи (обн., 
ДВ, бр. 23 от 2009 г.; изм., бр. 39 от 2009 г. и 
бр. 11 от 2010 г.; изм. и доп., бр. 75 от 2012 г.) 
се отменя.
§ 5. (1) В срок два месеца след влизане в 
сила на инструкцията се издават организацион­
но-технологични правила за функционирането 
на информационните фондове. 
(2) До издаването на организационно-
технологични правила по ал. 1 се прилагат 
организационно-технологичните инструкции 
за работа с информационните фондове в МВР, 
доколкото не противоречат на тази инструкция.
§ 6. Инструкцията влиза в сила от деня 
на обнародването є в „Държавен вестник“.
Министър: 
Румяна Бъчварова